Downloaded from YTS.MX
Official YIFY movies site: YTS.MX
ป่าแห่งออสเตรเลีย…
โลกโบราณแห่งทะเลทรายและฝุ่นธุลี
หุบเขาลึกลับ ซ่อนตัวอยู่ท่ามกลางป่าในออสเตรเลีย
ที่นี่ในโอเอซิสมหัศจรรย์แห่งนี้
สัตว์ต่างๆ นับไม่ถ้วนมาอยู่รวมกัน เพื่อหนีจากทะเลทรายอันแห้งแล้ง
สำหรับสัตว์ทุกตัวที่เรียกหุบเขาแห่งนี้ว่าบ้าน
นี่คือสวรรค์
แต่มีสัตว์ชนิดหนึ่ง ที่จำนวนของมันครอบครองภูมิประเทศแห่งนี้
จิงโจ้สีเทาตะวันออก
(หุบเขาแห่งจิงโจ้)
ในหุบเขาแห่งนี้มีจิงโจ้มากกว่า 2,000 ตัว
และนี่คือเรื่องราวของหนึ่งในนั้น
พบกับมาลา
มันกำลังจะเริ่มต้น ความท้าทายครั้งใหญ่ที่สุดในชีวิต
จนถึงตอนนี้ โลวานน่าแม่ของมัน ให้ความอบอุ่นและปกป้องมัน
ตอนนี้ เป็นครั้งแรก
ที่มาลาเตรียมออกจากกระเป๋าหน้าท้อง
ยินดีต้อนรับสู่โลก มาลา
จากจุดนี้เป็นต้นไป มาลาจะเผชิญกับอุปสรรคมากมาย
มันมีเวลาเพียง 12 เดือนที่จะเรียนรู้ ทุกอย่างที่จำเป็นเพื่ออยู่รอดด้วยตัวเอง
และโอกาสที่จะอยู่รอดก็มีไม่มากนัก
ลูกจิงโจ้เพียงหนึ่งในห้าตัวเท่านั้น ที่จะอยู่รอดถึงหนึ่งปี
เพราะสวรรค์แห่งนี้เต็มไปด้วยอันตราย
ป่าดำ
มันล้อมรอบหุบเขา
ถูกไฟป่าทำลาย เหลือแต่ต้นไม้ที่ใหญ่ที่สุด
เศษซากไหม้เกรียม ของที่อยู่อาศัยซึ่งเคยเจริญงอกงาม
จิงโจ้ไม่มาที่นี่
เพราะมันเป็นที่อยู่ของศัตรูตัวฉกาจของพวกมัน
ฝูงหมาป่าดิงโก
มิกาลูเป็นจ่าฝูงมานานหลายปี
มันเป็นนักล่าที่เก่งที่สุดในครอบครัว
ลูกของมันคือดิงโกหนุ่มสีดำชื่อมิโร
ที่เกิดในเวลาเดียวกันกับมาลา เมื่อฤดูหนาวปีที่แล้ว
มิโรได้เรียนรู้วิธีล่าเหยื่อแล้ว
ตอนนี้ถึงเวลาที่ต้องพิสูจน์ตัวเอง
โลวานน่าเคยมาที่นี่หลายครั้งแล้ว
แม่ที่มีประสบการณ์
มันจะไม่หนีไปกับมาลาจนกว่าพวกมันจะถูกล่า
ความตื่นกลัวเป็นอันตรายถึงชีวิตได้
มิโรยังใหม่กับเกมนี้
มันได้เรียนรู้ว่าจิงโจ้ที่โตแล้ว วิ่งเร็วกว่าและเล่ห์เหลี่ยมเหนือกว่าดิงโก
สิ่งที่มันควรมองหา คือสิ่งที่วิ่งช้ากว่าและอ่อนแอกว่า
อย่างเช่นลูกจิงโจ้
หรือแม่จิงโจ้ที่มีลูกอยู่ในกระเป๋าหน้าท้อง
นี่คือโอกาสของมัน
แม่จิงโจ้มีน้ำหนักของลูก ที่ตัวใหญ่กว่ามาลามากถ่วงไว้
แต่มันมีทุกอย่างที่ทำให้ต้องสู้
ด้วยความเร็วขนาดนี้ มันยากมาก ที่แม่จิงโจ้จะปกป้องลูกไว้ให้ปลอดภัย
มิโรไม่มีสมาธิ
มันไม่มีประสบการณ์และไขว้เขวได้ง่าย
และมันก็เห็นได้ชัด
มิโรต้องเรียนรู้ที่จะดูแลตัวเอง
เวลาของมันกำลังจะหมดลงแล้ว
ในที่สุดมิโรก็จะออกจากฝูง และสร้างครอบครัวของตัวเอง
เมื่อถึงเวลานั้น มันจะต้องเป็นผู้ล่าที่เก่งขึ้น
ลูกจิงโจ้ที่หนีรอดไปได้ โชคดีที่ยังมีชีวิตอยู่
มันเป็นบทเรียนสำคัญสำหรับมาลา
กระเป๋าหน้าท้องของโลวานน่า ไม่ใช่ที่หลบภัยอีกต่อไป
ฤดูร้อนในหุบเขา
เวลากลางวันช่างยาวนาน
หญ้าสูงและเป็นสีทอง
ลูกแมงมุมบินว่อนบนใยแมงมุมเส้นเล็กๆ
ปกคลุมภูมิทัศน์ไว้ด้วยม่านใยไหม
หนึ่งเดือนแล้ว ที่มาลาก้าวออกจากกระเป๋าหน้าท้อง
ตอนนี้มันมีขนสีเทาอ่อนๆ สวยงาม
เหมือนแม่ของมัน
มาลาเกิดในครอบครัวจิงโจ้ที่เรียกกันว่าฝูง
มันเป็นลูกจิงโจ้ที่อายุน้อยที่สุด
และยังคงเรียนรู้ว่าใครเป็นใคร
ญาติของมันแต่ละตัว
มีบุคลิกที่เป็นเอกลักษณ์ของตัวเอง
จิงโจ้สื่อสารกัน
ด้วยภาษาที่เป็นเสียงกุ๊กๆ และเสียงคำราม
บาเมียร์ จิงโจ้ตัวผู้ที่ตัวใหญ่ที่สุดในหุบเขา
และเป็นพ่อของมาลา
คือจ่าฝูง
รอยฉีกที่หูซ้ายของมัน คือแผลเป็นจากการต่อสู้เพื่อชิงตำแหน่งจ่าฝูง
ในฐานะจ่าฝูง บาเมียร์เป็นตัวผู้ตัวเดียว ที่เกี้ยวพานตัวเมียได้อย่างเปิดเผย
เวลามันเดินผ่านมา
ตัวผู้ตัวอื่นๆ ต้องหมอบลง และไอเพื่อแสดงความเคารพ
และมันก็ไม่ทะนงตัวเกินกว่า ที่จะย้ำเตือนตัวอื่นว่าใครเป็นจ่าฝูง
ที่ข้างๆ ฝูง มีลูกจิงโจ้สีน้ำตาล ที่กำลังกระโดดอยู่ชื่อบูรู
เกิดในเวลาไล่เลี่ยกันกับมาลา
บูรูเป็นนักผจญภัย
ขณะที่มาลาลังเลที่จะออกจากกระเป๋าหน้าท้อง
มันออกมาสำรวจโลกแล้ว
และมันก็เชี่ยวชาญการกระโดดแล้ว
ปัญหาคือบูรูมีแค่ความเร็วเดียว
กระโดดไปด้วยความเร็วสูง
มาลาจะอยู่ใน กระเป๋าหน้าท้องตลอดเวลาถ้ามันทำได้
แต่นั่นไม่ใช่วิธีที่จะเรียนรู้
จิงโจ้ที่กระโดดไม่ได้
คือจิงโจ้ที่หนีอันตรายไม่ได้
ฝูงจิงโจ้อยู่ร่วมกับสัตว์ป่ามากมายในหุบเขา
บ้างก็เป็นมิตร บ้างก็เป็นศัตรู
มาลาจะไว้ใจใครได้
ผู้ที่อาศัยอยู่ใต้พื้นหุบเขา คือผู้ที่จิงโจ้พยายามจะไม่รบกวน
นี่คือเจ้าวอมแบตวอร์เรน
เพื่อนบ้านจอมบูดบึ้ง
หลังจากถูไถตัวเสร็จทุกเช้า
ก็ถึงเวลาที่วอร์เรนต้องทำงาน
วอร์เรนอยู่เพียงลำพัง เหมือนวอมแบตตัวอื่นๆ ทุกตัว
และมันปกป้องที่ดินอันมีค่าของมันมาก
วอร์เรนไม่ทนต่อการบุกรุก
วันนี้มันเลยมีเรื่องยุ่งมาก
มีผู้บุกรุกเข้ามาในที่ของมัน
กินหญ้าของวอร์เรน
ทำเหมือนมันเป็นเจ้าของที่นี่
มันน่าโมโหจริงๆ
วอร์เรนต้องแสดงให้ เจ้าจอมโอหังตัวนี้เห็นว่าใครใหญ่
คุณต้องเข้าใจวอร์เรน
ไม่ใช่ทุกคนที่มีครอบครัวคอยดูแล
ปกป้องพวกมัน
ท่ามกลางแสงแดดตอนเที่ยงวัน อุณหภูมิสูงขึ้น
จิงโจ้เลียแขนตัวเองให้เย็นลง
แล้วก็ถึงเวลาพักผ่อน
แต่จิงโจ้จะงีบหลับครั้งละไม่กี่นาที
หูข้างหนึ่งคอยเงี่ยฟังอันตรายอยู่เสมอ
มาลากำลังเรียนรู้ความหมายของเสียงต่างๆ
หุบเขาที่เต็มไปด้วยเสียงร้องเสนาะหู
คือสัญญาณบ่งบอกว่าทุกอย่างปกติดี
แต่เสียงกรีดร้องคือคำเตือน
นกอินทรีหางลิ่ม
ตัวนี้จับกระต่ายได้
ด้วยปีกที่กว้างกว่าเจ็ดฟุต
มันสามารถโจมตีจิงโจ้ที่โตแล้วได้
บูรูไม่ได้สังเกตด้วยซ้ำ
และนกอินทรีกำลังออกล่า
บินร่อนอยู่บนฟ้าท่ามกลางแสงแดดร้อน
มันกำลังค้นหาเป้าหมาย
และลูกจิงโจ้ที่ไม่มีประสบการณ์ จะเป็นอาหารที่ล่าได้ง่าย
โชคดีที่ไม่ค่อยมีใครผ่านยามในถิ่นนี้ไปได้
เพื่อปกป้องอาณาเขตของพวกมัน นกกางเขนและอีกา
จะตามรังควานนกอินทรี ไปจนถึงชายแดนของหุบเขา
มาลาเห็นแล้วว่า การปรับตัวเข้ากับโลกรอบตัวมันสำคัญแค่ไหน
ครั้งหน้าบูรูอาจไม่ได้รับโอกาสครั้งที่สอง
ในช่วงฤดูร้อนที่ยาวนาน
อากาศเต็มไปด้วยฝูงแมลงกัด
มันมีหลายล้านตัว
มันมากพอที่จะทำให้จิงโจ้เป็นบ้า
มาลาไม่รู้ว่าจะหนีโจรตัวจิ๋วพวกนี้ยังไง
แต่มีสัตว์ตัวเล็กๆ ตัวหนึ่งที่ช่วยจิงโจ้ได้
พบกับเจ้านกเด้าลมวิลลี่
วิลลี่ไม่อาจปฏิเสธแมลงมีปีกแสนอร่อยได้
เพียงแต่จับมันได้ยากเท่านั้น
แต่วิลลี่มีกลวิธีลับซ่อนอยู่
ขณะที่จิงโจ้ขยับตัว
มันทำให้แมลงแตกตื่น
วิลลี่กระโดดจากจิงโจ้ตัวหนึ่งไปอีกตัว
จิกแมลงกินในจังหวะที่เหมาะเหม็ง
เมื่อเป็นเรื่องของการควบคุมสัตว์รบกวน
มาลาได้พบเพื่อนรักตัวใหม่
ฤดูใบไม้ร่วงใกล้เข้ามาแล้ว
และเวลากลางวันก็เริ่มสั้นลง
พอตกค่ำ
โลกใหม่ที่แสนงดงามก็ปรากฏขึ้น
ภายใต้แสงจันทร์
หุบเขาคือพรมผนังของภาพและเสียงที่แปลกใหม่
มาลาเริ่มเข้าใจกฎในโลกของมันแล้ว
และอันตรายของโลกนั้นด้วย
แต่ยังมีอะไรให้ค้นพบอีกมาก
มันมากพอที่จะทำให้แม้แต่ลูกจิงโจ้ที่ขวัญอ่อน รู้สึกชอบผจญภัยนิดๆ
ภาพใหม่ปรากฏต่อหน้ามาลา
เห็ดเรืองแสงเบ่งบานเป็นร่มสวยงามน่าอัศจรรย์
นี่คือป่าที่สว่างไสวด้วยชีวิต
ที่ซ่อนตัวอยู่ในถ้ำที่ลึกที่สุด
คือหนอนเรืองแสงที่แวววาวอยู่ในความมืด
คบเพลิงมากมายเป็นพันอันส่องแสงระยิบระยับ
แต่ละตัวสร้างแสงสว่างของตัวเอง
ในเวลาเดียวกันก็พบเห็น สิ่งที่แปลกกว่าอยู่ลึกเข้าไปในป่า
แสงจันทร์สาดส่องดุจมายากลเปลี่ยนแปลงภูมิทัศน์
และสิ่งมีชีวิตมากมายของมัน
เกล็ด ขน และขนนกดูดซับแสงอัลตราไวโอเลต
เพื่อสร้างสีสันใหม่ที่สดใส
สีชมพูเจิดจ้าบนหน้าอกของควอล
หรือนกกระตั้วกับหงอนแสงนีออนของมัน
ปรากฏการณ์ที่หายากแบบนี้
พบได้ทั่วไปในป่ารอบๆ หุบเขาของมาลาเท่านั้น
เมื่อเข้าสู่รุ่งอรุณของวันใหม่ มาลาก็เป็นลูกจิงโจ้ตัวใหม่
ในที่สุดมันก็ปรับตัวเข้ากับสถานการณ์ใหม่
และมั่นใจที่จะสนุกเพลิดเพลิน กับโลกภายนอกกระเป๋าหน้าท้องแม่ของมัน
แต่นี่เป็นแค่ก้าวแรก
ในอีกหกเดือน มันจะอยู่เองตามลำพังได้
ยังมีอะไรให้เรียนรู้อีกเยอะมาก
เมื่อฤดูใบไม้ร่วงมาถึง
วันที่แสนร้อนและเหนื่อยล้าในฤดูร้อนก็สิ้นสุดลง
บูรูหยุดจ้องมองปรากฏการณ์ใหม่ ที่เรียกว่าหมอกไม่ได้เลย
กิจวัตรประจำวันเปลี่ยนไป
อากาศเย็นสบายเป็นสัญญาณเริ่มต้นฤดูกาลชกมวย
และบูรูก็อยากร่วมด้วย
มีหลายท่าที่ต้องฝึกให้ช่ำชอง
มีท่าเฮดล็อก
ท่าปล้ำ
และตะปบจับด้วยกรงเล็บอันแหลมคม
แต่สุดยอดอาวุธของจิงโจ้ เป็นสิ่งที่ฝึกให้ช่ำชองได้ยากที่สุด
การเตะที่ทรงพลังของมันทำให้กระดูกหักได้
บูรูพบว่าการเตะต้องใช้กำลังและการทรงตัว
ในวัยของมัน บูรูทำได้แค่ฝึกทักษะ
แต่วันหนึ่ง มันจะต้องออกจากฝูง
และต่อสู้เพื่อที่จะได้เป็นจ่าฝูง
จ่าฝูงบาเมียร์เคยมีประสบการณ์เดี่ยวกันนี้
หลังการชกมวยต่อสู้นานหลายปีเพื่อได้เป็นจ่าฝูง
ตอนนี้มันจะสู้ก็ต่อเมื่อมีใครกล้าพอ ที่จะท้าทายจ่าฝูงเท่านั้น
และก็มีตัวหนึ่ง จิงโจ้หนุ่มที่องอาจ
ที่เชื่อว่าตัวเองควรได้ครองตำแหน่งจ่าฝูง
มันทำตัวแบบนั้นกับจิงโจ้สาว
มันชื่อโดอัน
การเดินขาแข็งของบาเมียร์ คือวิธีที่จิงโจ้บอกว่า "ถอยไป"
ถ้าโดอันไม่ยอมถอย
บาเมียร์ก็จะต้องสู้กับมัน
และบูรูเป็นผู้ชมข้างเวที
บาเมียร์พยายามใช้ท่าเฮดล็อก แต่ไม่สามารถล้มโดอันลงกับพื้นได้
มันพยายามใหม่อีกครั้ง
คำนวณผิดพลาด
แต่มันยังไม่จบ
ความผิดพลาดที่น่าอับอายของโดอัน เกือบทำให้การต่อสู้สิ้นสุดลง
บาเมียร์ฉลองชัยชนะของมัน
ตอนนี้ตำแหน่งจ่าฝูงยังคงเป็นของมัน
ผ่านมาสามเดือนแล้ว ตั้งแต่มาลาออกมาสู่โลก
ตอนนี้มันโตเกินกว่าที่จะอยู่ในกระเป๋าหน้าท้อง
มาลากำลังเรียนรู้เส้นทางและทางลัดที่ดีที่สุด
ที่ตัดไขว้กันทั่วหุบเขานี้มาหลายพันปี
เมื่อพวกมันมาถึงยอดเขา
โลวานน่าสอนให้มาลาหยุด มอง และฟัง
สำหรับจิงโจ้ที่ตั้งใจฟัง
จะได้ยินเสียงเตือนแว่วดังผ่านมาตามต้นไม้
ได้กลิ่นที่โชยมาตามลม
ได้ยินเสียงในป่าลึก
พวกมันกำลังมา
มาลาติดอยู่ในความแตกตื่นของการล่า
มันถูกแยกจากโลวานน่า
มันหลงทาง
การที่มันล้มเหลวเมื่อครั้งก่อน
ครั้งนี้มิโรต้องทำให้ถูกต้อง
เพราะมีจิงโจ้หลายตัวที่กระโดดหนี จึงยากสำหรับมันที่จะเลือกเป้าหมาย
จิงโจ้ตัวหนึ่งเลือกที่จะไม่หนี
นั่นก็คือบาเมียร์ผู้เป็นจ่าฝูง ยืนหยัดที่จะต่อสู้
จิงโจ้ตัวใหญ่ขนาดมันสามารถเตะได้ถึงตาย
ดิงโกสีน้ำตาลกำลังเสี่ยงมาก
มันต้องการตัวอื่นๆ ในฝูงมาช่วย
แต่กำลังเสริมของมันอยู่ที่อื่น
ดูเหมือนมิโรจะเลือกไม่ถูกต้องอีกครั้ง
จิงโจ้ตัวเมียที่โตแล้ว
เขาแทบจะเลือกเป้าหมายที่ยากกว่านี้ไม่ได้แล้ว
เป็นอีกครั้งที่มิโรถูกเอาชนะด้วยเล่ห์เหลี่ยม
มาลาทำพลาดครั้งใหญ่ด้วยตัวเอง
จิงโจ้ตัวเมียตัวอื่นๆ มีลูกของตัวเองที่ต้องดูแล
ความหวังเดียวของมาลาคือ การตามเสียงและกลิ่นกลับไปหาโลวานน่า
สิ่งเดียวที่ลูกจิงโจ้ต้องการจริงๆ คือแม่ของมัน
และฝูงหมาป่าดิงโกก็ยังคงออกล่าเหยื่อ
บาเมียร์ยืนหยัดอยู่ที่เดิม
แต่ตอนนี้หมาป่าตัวอื่นๆ ในฝูง ได้ยินเสียงเรียกของดิงโกสีน้ำตาลแล้ว
พวกมันพากันล้อมบาเมียร์ไว้
ไม่ค่อยมีหมาป่าดิงโกโจมตีจิงโจ้ที่ตัวใหญ่ที่สุด
แต่แม้กระทั่งบาเมียร์ผู้ยิ่งใหญ่ ก็ไม่สามารถสู้ได้ตลอดไป
ฝูงจิงโจ้สูญเสียจ่าฝูงไปแล้ว
มาลายังคงหาแม่ของมันไม่เจอ
มันค้นหาแล้ว…
ก็ค้นหาอีก
และในที่สุด
กลิ่นที่คุ้นเคย
คราวนี้เป็นแม่ของมันจริงๆ
อากาศเย็นสบายที่มีภูเขาล้อมรอบ
รวมตัวกันอยู่ในหุบเขา
ผืนดินเริ่มเย็นยะเยือก
ขณะที่ฤดูหนาวมาถึง
การตายของบาเมียร์ ทิ้งให้หุบเขานี้ปราศจากจ่าฝูง
ฝูงจิงโจ้ไร้ความมั่นคง
โลกของมาลามีความวุ่นวาย
ในหลายๆ ด้าน
โลวานน่ากำลังมีลูกตัวใหม่อยู่ในกระเป๋าหน้าท้อง
มาลาเป็นพี่สาว
แต่โลวานน่ามีนมไม่มากพอที่จะแบ่งให้กินแล้ว
มันเป็นจังหวะเวลาที่ไม่ดีสำหรับมาลา
น้ำค้างแข็งฤดูหนาวแทรกผ่านใบไม้ และแม้แต่เซลล์ของใบหญ้า
แยกมันออกจากกันจากข้างใน
ในความหนาวเหน็บเช่นนี้ อาหารกลายเป็นสิ่งที่ขาดแคลน
และหญ้าที่มาลาจำใจต้องกินตอนนี้ อีกไม่นานก็จะมีคุณค่าทางอาหารเพียงน้อยนิด
ลูกจิงโจ้หลายตัวจะไม่มีชีวิตรอดผ่านพ้นฤดูหนาว
สำหรับหมาป่าดิงโก นี่เป็นอาหารที่ล่าได้ง่าย
มีหมาป่าอีกมากมายในฝูงที่ต้องกินอาหาร
เหล่านักรบรุ่นใหม่
ลูกหมาป่าเหล่านี้จะพร้อมล่าในฤดูใบไม้ผลิ
เมื่อลูกจิงโจ้รุ่นใหม่ของฝูง ออกจากกระเป๋าหน้าท้องแม่ของพวกมัน
แต่มีหมาป่าบางตัวหายไป
มิโรไม่เป็นที่ต้อนรับในฝูงอีกต่อไป
เป็นครั้งแรกที่มันอยู่เพียงลำพัง
เมื่อมีลูกหมาป่าตัวใหม่ๆ เกิด
มิโรก็ถูกบังคับให้ออกจากฝูง
เมื่อไม่มีครอบครัวคอยช่วยเหลือ อนาคตของมันก็ไม่แน่นอน
และยังอีกยาวนานกว่าฤดูหนาวจะสิ้นสุด
หิมะหนาปกคลุมภูเขารอบๆ หุบเขาของมาลาทุกปี
ปกติแล้วหุบเขาจะได้รับการปกป้อง จากสภาพอากาศที่เลวร้ายที่สุด
แต่ภูมิอากาศของโลก เริ่มเป็นสิ่งที่คาดเดาไม่ได้มากขึ้น
ฝูงจิงโจ้ติดอยู่ในพายุหิมะ
แม้แต่โดอันผู้ยิ่งใหญ่ยังจำใจต้องหลบภัย
มาลาจะต้องใช้ความมุ่งมั่นทั้งหมด เพื่ออยู่รอดจนถึงฤดูใบไม้ผลิ
ฝูงจิงโจ้อยู่ในโหมดเอาชีวิตรอด จนกว่าฤดูหนาวจะสิ้นสุด
ฤดูใบไม้ผลิมาถึงแล้ว
มาลาผ่านพ้นฤดูหนาวแรกของมันมาได้
มันออกจากกระเป๋าหน้าท้องแม่มาแปดเดือนแล้ว
และมันก็พึ่งตัวเองได้มากขึ้นเรื่อยๆ
ตอนนี้ดูร่าน้องสาวของมัน ได้ความเอาใจใส่ทั้งหมดของโลวานน่า
บูรูดูเป็นจิงโจ้หนุ่มที่โตแล้วมากขึ้นเรื่อยๆ
เมื่อมันไม่พอใจกับการชกมวยกับแม่แล้ว
มันจึงหันไปชกกับจิงโจ้หนุ่มตัวอื่นๆ
ฝูงจิงโจ้มีอาหารทุกอย่างที่พวกมันกินได้
อาหารมีหลากหลายอุดมสมบูรณ์
ซึ่งใช้ความพยายามในการหาน้อยมาก
แต่มาลาพบว่าอากาศที่อุ่นขึ้น ก็ทำให้เกิดอาการคันด้วยเช่นกัน
ขนหนาๆ ที่มันต้องการเพื่อผ่านพ้นฤดูหนาว ตอนนี้ต้องกำจัดมันทิ้งไป
ไม่มีจิงโจ้ตัวไหนในฝูง ที่รอดจากการแปลงโฉมในฤดูใบไม้ผลินี้
เจ้านกเด้าลมวิลลี่เป็นนักฉวยโอกาสเสมอ
ฉกฉวยช่วงเวลานี้เก็บรวบรวม วัสดุก่อสร้างสำหรับรังของมัน
เมื่อสานด้วยหญ้าและใยแมงมุมแล้ว
ขนนุ่มๆ จะทำให้มันรู้สึกอุ่นสบายมากขึ้น
รังนั้นดึงดูดสายตาของนกตัวเมียแล้ว
อีกไม่นาน วิลลี่อาจมีครอบครัวที่ต้องดูแล
การเกี้ยวพานก็อยู่ในความคิดของโดอันเช่นกัน
มันรอเวลานี้มานานแล้ว
แต่เมื่อบาเมียร์จากไปแล้ว ตำแหน่งจ่าฝูงก็พร้อมให้ยึดครอง
มีผู้เกี้ยวพานอีกเยอะมากที่มันต้องแข่งขัน
จิงโจ้สาวตัวหนึ่งในฝูงพร้อมที่จะผสมพันธุ์แล้ว
โดอันเป็นตัวผู้ตัวแรกที่เกี้ยวพานมัน
แต่จิงโจ้สาวยังไม่พร้อมจะผสมพันธุ์ด้วย
มันกระโดดไปทั่วหุบเขาเพื่อประกาศตัวเอง
เผื่อมีจิงโจ้หนุ่มที่ตัวใหญ่กว่าและน่าสนใจกว่า
โดอันจะถูกทดสอบ
ตัวผู้อื่นๆ อีกหลายคนก็อยากมีโอกาส และเข้าร่วมการไล่ล่า
นี่เป็นที่รู้จักกันรถไฟผสมพันธุ์
ตัวเมียจะเลือกตัวผู้ที่ควบคุมรถไฟได้
ถ้าโดอันเป็นผู้นำต่อไปได้
นี่อาจเป็นช่วงเวลาที่จะตั้งตัวมันเองเป็นจ่าฝูงได้
เมื่อมีตำแหน่งสูงสุดให้ยึดครอง
จิงโจ้ตัวผู้ทุกตัวในหุบเขาจึงมาอยู่ที่นี่
ด้วยการกระโดดเลี้ยวไปเลี้ยวมาของตัวเมีย
ในหมู่ตัวผู้จึงเปลี่ยนตัวนำซ้ำแล้วซ้ำอีก
ทุกอย่างกำลังร้อนแรงขึ้น
ตัวเมียเข้าไปหลบอยู่ในโขดหิน
โดอันเหนื่อยล้า
แต่เดิมพันสูงเกินไป
มันเริ่มจู่โจมตัวต่อตัวในการแข่งขัน
จิงโจ้หนุ่มที่อายุน้อยกว่า กำลังทำให้มันกลายเป็นการทะเลาะวิวาท
และตัวเมียก็ตัดสินใจว่า
ไม่มีจิงโจ้หนุ่มตัวไหนที่จะได้ผสมพันธุ์กับมัน
มันจึงหลบหนีไปอย่างชาญฉลาด
แต่โดอันก็ไม่ได้ถูกทิ้งไว้โดยที่ไม่ได้อะไรเลย
ด้วยการต่อสู้ของมันวันนี้
มันได้ครองตำแหน่งจ่าฝูง
สักวันหนึ่ง จะถึงคราวที่มาลาได้เข้าร่วมพิธีกรรมเหล่านี้
บูรูจะเริ่มเร็วกว่า
โลกของผู้ใหญ่เรียกร้อง
จากนี้ไปอีกไม่นาน บูรูจะออกไปจากหุบเขา
เฉกเช่นวิถีของจิงโจ้หนุ่ม
ทั้งหุบเขากำลังเข้าสู่วิถีใหม่แห่งฤดูใบไม้ผลิ
ช่วงเวลาแห่งความรักและชีวิตใหม่
แต่วอร์เรนยังคงเตรียมพร้อมเผชิญกับภัยคุกคาม
ไม่มีผู้บุกรุกในที่ของมันแล้ว
แต่เป็นใครก็จะประมาทไม่ได้
โอ๊ะโอ
ปัญหามาแล้ว
ไม่ต้องกลัว
วอร์เรนยิ่งกว่าพร้อมเสียอีก
มันผ่านการฝึกซ้อมมาแล้ว
มันรู้ว่าต้องทำยังไง
เดี๋ยวนะ
โจรขโมยหญ้าตัวนี้ดูไม่เหมือนใคร
ใช่ไหมนะ
โอ้ แม่เจ้า!
นั่นวอมแบตสาวนี่นา
ชีวิตเต็มไปด้วยเรื่องประหลาดใจ
เพื่อนบ้านจอมบูดบึ้งพบรักแท้แล้ว
และตอนนี้มาลาก็อยู่เพียงลำพัง
โดยไม่มีแม่คอยปกป้อง
เป็นครั้งแรกในชีวิตวัยเด็กของมัน ที่มันอยู่ด้วยตัวเองอย่างแท้จริง
มิโรออกจากฝูง และอยู่เพียงลำพังมาสามเดือนแล้ว
มันก็ไม่มีใครคอยช่วยเหลือเช่นกัน
มันจะทำผิดพลาดอยู่ตลอดไม่ได้
สำหรับมิโรและมาลาทุกอย่าง ในช่วง 12 เดือนที่ผ่านมาได้มาถึงจุดนี้แล้ว
ตอนนี้มาลากับมิโรไล่ล่ากันตัวต่อตัว
มิโรมีสมาธิเต็มที่
มาลาถูกผลักดันจนถึงขีดจำกัด
ไม่มีเดิมพันอะไรที่สูงกว่า การดวลระหว่างผู้ล่าและผู้ถูกล่า
มิโรถูกผลักดันด้วยแรงกระตุ้นพื้นฐาน ซึ่งก็คือความหิวโหย
แต่มาลาถูกผลักดันด้วยสิ่งที่ลึกซึ้งกว่านั้น
เจตจำนงที่จะมีชีวิตอยู่
วันนี้ทุกอย่างไม่เป็นไปตามที่มิโรตั้งใจไว้
แต่ด้วยความเพียรพยายามและมุ่งมั่น
ในที่สุดมันก็จะกลายเป็นนักล่าที่ยิ่งใหญ่
เหมือนพ่อของมัน
มาลาเอาชนะโอกาสที่มีน้อยนิดได้สำเร็จ และมาถึงจุดหมายสำคัญในชีวิต
หนึ่งปีแรกเต็มๆ ที่อยู่นอกกระเป๋าหน้าท้องของแม่
ฤดูกาลนี้ลูกจิงโจ้รุ่นใหม่ได้ปรากฏขึ้น
ลองกระโดดครั้งแรกแบบเก้ๆ กังๆ
เช่นเดียวกับที่มาลาเคยทำ
มันเหมือนผ่านมานานมากแล้ว
สักวันหนึ่ง มาลาจะสอนบทเรียน ที่มันเรียนรู้มาให้กับลูกน้อยของมัน
พิธีกรรมและวิถีของจิงโจ้
ที่ไม่เคยเปลี่ยนแปลงมายาวนาน
ในหุบเขาลึกลับที่แสนวิเศษและมหัศจรรย์แห่งนี้
คำบรรยายโดย ชายมาศ สายน้ำผึ้ง